Idéutvikling

Idéutvikling:
- siden er under bearbeiding

Underveis i høstens studie på nettbasert kunst og håndverk ved høgskolen i Oslo og Akershus har jeg fått eksperimentere med ulike materialer og ulike håndverksteknikker. Den siste studieuken ble vi presentert for techstiler (elektronikk i tekstil), noe jeg ble veldig nysgjerrig på å utforske videre.

Da vi hadde workshopen klipte jeg ut en sommerfugl og blomster fra et stoff jeg hadde med, sydde de sammen på rekke slik at det hele kunne bli et armbånd.

Deretter prøvde jeg meg fram med en liten hvit diodelyspære for å bestemme hvor på sommerfuglen jeg skulle feste den. Jeg valgte også at motstanden skulle synes på fremsiden som en del av sommerfuglen. Så sydde jeg diodelyspære, motstand og batterilomme sammen i riktig rekkefølge med en strømførende tråd. Jeg ønsket at trykknappene som fester hele armbåndet på armen skulle være av/på knapp for lyset og festet den strømførende tråden også i knappene.




Etter å ha festet sammen hele den elektiske kretsen fullførte jeg hele armbåndet ved å legge inn et lite batteri i batterilommen. Det var veldig spennende å se om den ville virke eller ei...



Det gjorde det!

Etter å ha gjennomgått workshopen, dro jeg rett til Clas Ohlson og fikk kjøpt inn alle de ulike elektriske komponenentene, samt å lete gjennom tekstiler jeg hadde hjemme og hos min mor for å se etter mønstre jeg kunne ta utgangspunkt i til videre arbeide med dette.

Jeg fant en gammel juleduk med fine blondemønstre. Blondene ble klippet ut til videre arbeide. Nissebildet bearbeidet jeg med en rød diodelyspære som jeg lot lyse opp det påtente lyset i bildet. Festet bildet på en liten pose jeg har laget i forbindelse med et arbeidskrav om ”fra flate til volum” tidligere i høst. Og vips – fikk jeg en julepose til årets julekort..

På nissebildet bruker jeg diodelys til å fremheve et lysende lys, mens på sommerfuglen blir lyset og motstanden brukt som fargeelementer i en ellers svart-hvit gjenstand.